वाराणसी: वाराणसी में बीजेपी के एक पोस्टर को लेकर घमासान शुरू हो गया है। यूपी बीजेपी के प्रदेश अध्यक्ष केशव प्रसाद मौर्या का एक पोस्टर सोशल मीडिया पर खूब वायरल हो गया है। यह विवादित पोस्टर बीजेपी कार्यकर्ता रूपेश पांडेय द्वारा जारी किया गया है । पोस्टर में जहां प्रदेश अध्यक्ष को सुदर्शन चक्र देकर भगवान कृष्ण बनाया गया है। वहीं बीएसपी सुप्रीमो मायावती, सीएम अखिलेश यादव, कैबिनेट मंत्री आज़म खान, असदुद्दीन ओवैसी और राहुल गांधी को यूपी का चीरहरण करते दिखाया गया है ।